Source: http://www.raamatupidaja.ee/uudised/2017/11/30/varjatud-kasumieraldiste-maksustamine-2018
Timestamp: 2018-02-17 21:18:54+00:00

Document:
Varjatud kasumieraldiste maksustamine 2018 - Raamatupidaja
Millal saab laenust kasumieraldis, kuidas seda maksustada ja deklareerida
Seminar Laenud, kasumieraldised, dividendid toimub 06. veebruaril 2018 Radisson BLU Hotel Olümpia Tallinn konverentsikeskuses.
Lektor on Advokaadibüroo ATTELA partner ja vandeadvokaat Marko Saag
Varjatud kasumieraldisena tuleb maksustada kontserni
• emaettevõtjale või
• emaettevõtja teisele tütarettevõtjale ehk sõsarettevõtjale
väljaantud laen, kui laenulepingu tingimustest ja laenu kasutamisest nähtub, et laenu ei kavatseta tagasi maksta või see osutub ilmselgelt võimatuks (TuMS § 502 lg 1).
• osaluskontsern, kus emaettevõtjal on tütarettevõtjas häälteenamus ehk üle 50% häältest. Emaettevõtja tütarettevõtjaks on ka ühing, kus häälteenamus on teisel tütarettevõtjal või tütarettevõtjal üksinda või koos emaettevõtjaga (äriseadustiku § 6 lg 1).
• lepinguline kontsern, kus emaettevõtjal on tütarettevõtjas osalus ja emaettevõtja omab tütarühingu osaniku või aktsionärina lepingu alusel valitsevat mõju (äriseadustiku § 6 lg 2);
• faktiline kontsern, kus emaettevõtjal on tütarettevõtjas osalus ja emaettevõtja omab tütarühingu osaniku või aktsionärina reaalselt valitsevat mõju (äriseadustiku § 6 lõige 6).
Üldjuhul tuleb eeldada, et mistahes investeeringu tegemine (kaasa arvatud laenu andmine) on ettevõtlusega seotud, kui sellelt on eeldatavasti võimalik saada tulu ning laenu andmine vastab sedalaadi tehingu tavapärastele tingimustele. Samuti tuleb arvestada ka laenu andja ja saaja omavahelisi suhteid (seotus osaluse või juhtimise kaudu, varasem või tulevikus kavandatav koostöö jms). Oluline võib olla arvestada ka laenu andja võimalikke alternatiive investeerimisel ning laenu saaja alternatiivseid võimalusi laenu saamisel.
• laenu tagasimakse tähtajale ja
• laenusaaja võimele saadud laenu tagasi maksta.
• laenu andmine ebamõistlikult pikaks ajaks (üle 5 aasta);
• ebamõistlik tagasimakse graafik;
• tagasimakse tähtaja korduv pikendamine;
• laenusumma korduv suurendamine;
• laenusumma suuruse sõltumine kasumi suurusest (nt olukorrad, kus igal aastal antakse emaettevõtjale laenu samas suurusjärgus, mis on tütarettevõtja kasum);
• laenusaaja tegevus laenusumma kasutamisel viitab ilmselgelt tagasimaksmise võimatusele;
• dividendide mittemaksmine
• või muu taoline.
Kui varjatud kasumieraldisena maksustatud laen tagastatakse täielikult või osaliselt, siis on õigus tagastatud summa ulatuses maksta maksuvabalt dividende (TuMS § 50 lõige 11 p 7). Tagastatud laen ja maksuvabad dividendid deklareeritakse samuti maksudeklaratsiooni vorm TSD lisal 7.
Kuidas deklareeritakse väljaantud laenud, mis ei ole maksustatud varjatud kasumieraldisena?
Vormi INF 14 esitavad residendist äriühingud ja mitteresidendist äriühingu Eestis asuvad püsivad tegevuskohad iga kvartali kohta kvartalile järgneva kuu 20. kuupäevaks (TuMS § 565). Vormil INF 14 deklareeritakse kvartali jooksul antud ja tagastatud laenud (raamatupidamise deebet- ja kreeditkäibed) laenu saanud emaettevõtja või sõsarettevõtja ja laenuliikide lõikes.
Varjatud kasumieraldiste maksustamise ja deklareerimise kohustus TSD lisal 7 ning antud ja tagastatud laenude deklareerimise kohustus vormil INF 14 on residendist äriühingul ja mitteresidendist äriühingu Eestis asuval püsival tegevuskohal. Varjatud kasumieraldiste maksustamise säte ja laenude deklareerimise kohustus ei kohaldu residendist aktsiaseltsifondile, krediidiasutusele ja mitteresidendist krediidiasutuse Eesti filiaalile.
URL: http://www.raamatupidaja.ee/uudised/2017/11/30/varjatud-kasumieraldiste-maksustamine-2018

References: § 502
 § 6
 § 6
 § 6
 § 50
 § 565